

Gradonačelnik

KLASA: 406-03/17-01/02

URBROJ: 2186/18-01/1-17-1

Ludbreg, 15. svibnja 2017. g.

Na temelju članka 48. Zakona o lokalnoj i područnoj (regionalnoj) samoupravi (NN br. 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst) i članka 59. Statuta Grada Ludbrega («Službeni vjesnik Varaždinske županije», br. 23/09, 17/13, 40/13 – pročišćeni tekst), gradonačelnik Grada Ludbrega donosi slijedeće

**R J E Š E N J E**

**o raspisivanju natječaja za prodaju automobila**

**I.**

**Predmet javnog natječaja** je **automobil Citroen Xantia**, godine proizvodnje 1998., sive boje, br. šasije VF7X1LFYF72056864, snaga motora 81 Kw, obujam motora 1761 ccm, registriran do 26.05.2017. g., a prodaje se zajedno s registarskom pločicom VŽ993DE.

Prodaja se vrši po sistemu “viđeno-kupljeno”, te prodavatelj ne odgovora kupcu za bilo kakve nedostatke predmeta prodaje.

**II.**

**Početna prodajna cijena** za predmetni automobil određuje se u iznosu 1.000,00 kn (tisuća kuna).

**III.**

**Pisana ponuda mora sadržavati:** naziv ponuditelja, adresa, OIB, visina ponuđene cijene.

Neće se razmatrati nepravovremene i nepotpune ponude.

**IV.**

Odluku o najpovoljnijoj ponudi donosi gradonačelnik Grada Ludbrega, a to je ponuda koja, uz ispunjenje uvjeta iz natječaja, sadrži i najvišu ponuđenu cijenu.

Kupac je dužan uplatiti kupoprodajnu cijenu u cijelosti, odmah kod sklapanja kupoprodajnog ugovora koji će se sklopiti najkasnije u roku od 15 dana od isteka roka za predaju ponuda.

Troškove ovjere ugovora snovi prodavatelj, a sve ostale troškove vezane sklapanje ugovora snosi kupac.

**V.**

# Ponude se dostavljaju u zatvorenim omotnicama, s naznakom na omotnici: „NATJEČAJ ZA PRODAJU AUTOMOBILA – NE OTVARATI“, na adresu: Grad Ludbreg, Trg Svetog Trojstva 14, 42230 Ludbreg, a mogu se predati zaključno do 23. svibnja 2017. g.

# Natječaj je objavljen na oglasnoj ploči Grada Ludbrega, Trg Svetog Trojstva 14, i na internet stranici: [www.ludbreg.hr](http://www.ludbreg.hr)., a za dodatne informacije možete nazvati kontakt broj 042/420-217.

**VI.**

Ovo Rješenje stupa na snagu danom donošenja.

**Gradonačelnik**

Dubravko Bilić